CELEX: 62012CN0023
Language: sk
Date: 2012-01-17 00:00:00
Title: Vec C-23/12: Návrh na začatie prejudiciálneho konania, ktorý podal Augstākās tiesas Senāts (Lotyšská republika) 17. januára 2012 — Mohamad Zakaria

17.3.2012   
            
            
               SK
            
            
               Úradný vestník Európskej únie
            
            
               C 80/12
            
         Návrh na začatie prejudiciálneho konania, ktorý podal Augstākās tiesas Senāts (Lotyšská republika) 17. januára 2012 — Mohamad Zakaria
   (Vec C-23/12)
   2012/C 80/18
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Žalobca: Mohamad Zakaria
   
      Prejudiciálne otázky
   
   
               1.
            
            
               Priznáva článok 13 ods. 3 nariadenia Európskeho parlamentu a Rady (ES) č. 562/2006 z 15. marca 2006 (1), ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) jednotlivcovi právo podať odvolanie nielen proti odopreniu vstupu do krajiny, ale tiež proti porušeniu práva pri postupe prijímania rozhodnutia, ktorým bol vstup povolený?
            
         
               2.
            
            
               V prípade kladnej odpovede na prvú otázku, ukladá uvedený právny predpis s ohľadom na odôvodnenie č. 20 a na článok 6 ods. 1 nariadenia č. 562/2006 ako aj na článok 47 Charty základných práv Európskej únie členskému štátu povinnosť zaručiť účinné právo podať odvolanie na súde?
            
         
               3.
            
            
               V prípade kladnej odpovede na prvú otázku a zápornej odpovede na druhú otázku, ukladá článok 13 ods. 3 nariadenia č. 562/2006 s ohľadom na odôvodnenie č. 20 a na článok 6 ods. 1 tohto nariadenia ako aj na článok 47 Charty základných práv Európskej únie členskému štátu povinnosť zaručiť účinné právo podať odvolanie na správnom orgáne, ktorý z inštitucionálneho a funkčného hľadiska poskytuje rovnaké záruky ako súd?
            
         
      (1)  Ú. v. EÚ L 105, s. 1.